Diari Oficial de la Generalitat Valenciana


Sumari del DOGV 7286, del 02-06-2014 (2014/4890)

Informació de la participació pública de l'estudi d'integració paisatgística del pla especial de protecció dels entorns dels béns d'interés cultural de la porta dels Serrans, l'església i el convent de Sant Domènech, el Museu de Belles Arts (exconvent de Sant Pius V), el monestir del Temple, el palau de Justícia i l'exconvent del Carme, i l'església de la Santa Creu. (PEP-EBIC 08)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4890


Data del document
:   20-05-2014

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació de la participació pública de l'estudi d'integració paisatgística del pla especial de protecció dels entorns dels béns d'interés cultural de la porta dels Serrans, l'església i el convent de Sant Domènech, el Museu de Belles Arts (exconvent de Sant Pius V), el monestir del Temple, el palau de Justícia i l'exconvent del Carme, i l'església de la Santa Creu. (PEP-EBIC 08) [2014/4890]  
El Ple de l'Ajuntament, en la sessió de 25 d'abril de 2014, va adoptar, entre altres, l'acord d'aprovar el Text Refós de la memòria de l'estudi d'integració paisatgística i pla de participació pública del pla especial de protecció dels entorns de BIC 08, presentat l'11 d'abril de 2014, amb les justificacions i figuracions de volums i desenrotllament del pla de participació pública requerits en l'informe en matèria d'infraestructura verda i paisatge de la Direcció General d'Avaluació Ambiental i Territorial de 20 de febrer de 2014.  
De conformitat amb el que preveuen els documents aprovats s'obri un període complementari de participació i informació pública durant el termini de 15 dies hàbils, a comptar de l'endemà de la publicació del present anunci en el Diari Oficial de la Comunitat Valenciana i en la premsa, per a la presentació d'opinions i suggeriments, i omplir l'enquesta inclosa en el pla de participació pública citat.  
  
La documentació està a disposició del públic en les dependències de l'Ajuntament, edifici de la Tabaquera, carrer d'Amadeu de Savoia, 11, pati A, segona planta, Servici de Gestió de Centre Històric, en horari d'atenció al públic, així com en la web de l'Ajuntament (?www.valencia.es/urbanismo?).  
Així mateix s'informa que en el marc del referit procés de participació pública, el dia 4 de juny de 2014, a les 10.30 se celebrarà en la sala de premsa de l'Ajuntament, edifici de la Tabaquera, en el carrer d'Amadeu de Savoia, 11, segona planta, un acte públic de presentació del pla especial i del seu estudi d'integració paisatgística.  
  
València, 20 de maig de 2014.- El secretari: Manuel Latorre Hernández.